CELEX: 62011TN0484
Language: el
Date: 2011-09-08 00:00:00
Title: Υπόθεση T-484/11: Προσφυγή της 8ης Σεπτεμβρίου 2011 — Skyhawke Technologies κατά ΓΕΕΑ — British Sky Broadcasting και Sky IP (SKYCADDIE)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/27
            
         Προσφυγή της 8ης Σεπτεμβρίου 2011 — Skyhawke Technologies κατά ΓΕΕΑ — British Sky Broadcasting και Sky IP (SKYCADDIE)
   (Υπόθεση T-484/11)
   2011/C 319/55
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Skyhawke Technologies, LLC (ΗΠΑ) (εκπρόσωποι: K. Gilbert και M. Blair, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: British Sky Broadcasting Group plc (Isleworth, Ηνωμένο Βασίλειο) και Sky IP International Ltd (Isleworth, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 28ης Ιουνίου 2011 στην υπόθεση R 501/2010-4, και
            
         
               —
            
            
               να καταδικάσει το καθού και τους λοιπούς μετέχοντες στη διαδικασία στα δικά τους έξοδα και σε εκείνα της προσφεύγουσας.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «SKYCADDIE», για προϊόντα και υπηρεσίες των κλάσεων 9, 25, 28 και 41 — Αίτηση καταχωρίσεως κοινοτικού σήματος αριθ. 4264685
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Οι αντίδικοι ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 3203411 κοινοτικό λεκτικό σήμα «SKY», για προϊόντα και υπηρεσίες των κλάσεων 9, 16, 18, 25, 28, 35, 38, 41 και 42· καταχωρισμένο στο Ηνωμένο Βασίλειο υπ’ αριθ. 2302176B λεκτικό σήμα «SKY», για προϊόντα και υπηρεσίες των κλάσεων 9, 28, 36, 41, 42, 43 και 45· καταχωρισμένο υπ’ αριθ. 3166337 κοινοτικό εικονιστικό ασπρόμαυρο σήμα «SKY», για προϊόντα και υπηρεσίες των κλάσεων 9, 16, 18, 25, 28, 35, 38, 41 και 42· καταχωρισμένο στο Ηνωμένο Βασίλειο υπ’ αριθ. 2044507A λεκτικό σήμα «SKY», για προϊόντα των κλάσεων 18, 25 και 28· καταχωρισμένο στο Ηνωμένο Βασίλειο υπ’ αριθ. 2197682 εικονιστικό ασπρόμαυρο σήμα «SKY», για προϊόντα και υπηρεσίες των κλάσεων 9, 16, 18, 25, 28, 35, 38, 41 και 42· παγκοίνως γνωστό στο Ηνωμένο Βασίλειο σήμα «SKY», για προϊόντα και υπηρεσίες των κλάσεων 9, 16, 28, 38 και 41· μη καταχωρισμένο στο Ηνωμένο Βασίλειο σήμα «SKY», για προϊόντα και υπηρεσίες των κλάσεων 9, 16, 28, 38 και 41
   
      Απόφαση του τμήματος ανακοπών: Έκανε δεκτή την ανακοπή και απέρριψε ολικώς την αίτηση καταχωρίσεως κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου καθόσον το τμήμα προσφυγών: (i) δεν εκτίμησε το γεγονός ότι υφίστανται επαρκείς οπτικές, φωνητικές και εννοιολογικές διαφορές που υφίστανται μεταξύ των σημάτων, κυρίως στο πλαίσιο της εννοιολογικής αναλύσεως των σημάτων· και (ii) δεν έλαβε δεόντως υπόψη το επίπεδο προσοχής του μέσου καταναλωτή της οικείας κατηγορίας αγαθών.